জেএমবি ঃ ৩ আগস্ট লালমনিরহাটের পাটগ্রাম পৌর এলাকা থেকে জেএমবি নেতা ফজলে রাব্বি, শাহীন ইসলাম ও হাসান মাসুদকে ২টি বিদেশী পিস্তল, ৫ রাউন্ড গুলি, ২টি ম্যাগজিন, ১টি দেশী ওয়ান শুটারগান ও ১ রাউন্ড গুলিসহ আটক করে র‌্যাব-১৩। ৪ আগস্ট কুড়িগ্রাম থেকে পুলিশ জেএমবি সদস্য তোফাজ্জল হোসেন তোতা মিয়া, রফিকুল ইসলাম ও আব্দুল হামিদকে ১টি বিদেশী পিস্তল, ৪ রাউন্ড গুলি, ২টি ম্যাগজিন, ৫০০ এমএল সালফিউরিক এসিড, ৫০০ গ্রাম সোডিয়াম নাইট্রেট পিউরিফাইড (বিস্ফারক পাউডার) ও ৫০০ গ্রাম ইমপ্লুরা নাইট্রেট উদ্ধার করা হয় বলে পুলিশ দাবি করে। ১৩ আগস্ট ঢাকার উত্তরার আব্দুল্লাহপুর থেকে জেএমবির সদস্য মহিবুল ইসলাম, মোজাম্মেল হক বেলাল, শামীম আহমেদ ও দেলোয়ার হোসেনসহ ৫ জনকে আটক করে পুলিশ। এ সময় পুলিশ তাদের কাছ থেকে ২টি চাপাতি, ৯৬টি ডেটনেটর, ১০টি ব্যাটারী ও বোমা তৈরীর সারঞ্জাম উদ্ধার করে বলে দাবি করে। ৩০ আগস্ট ঢাকার যাত্রবাড়ি বাসষ্ট্যান্ড মোড় থেকে জেএমবি সদস্য আব্দুর রাজ্জাককে আটক করে র‌্যাব-১০। ৩১ আগস্ট রাজশাহীর গোদাগাড়ীর চরবোয়ালমারী থেকে জেএমবির নেতা আমিনুল ইসলাম, মোশাররফ হোসেন মুরসালিন, চাঁপাইনবাবগঞ্জ সদরের ইসমাইল হোসেন, রফিকুল ইসলাম ও আব্দুল মতিনকে ১টি বিদেশী পিস্তল, ১টি ম্যাগজিন, ৪ রাউন্ড গুলি, ৭টি হ্যান্ড গ্রেনেট ও ২০০ গ্রাম গান পাউডারসহ আটক করে পুলিশ। বরিশাল শহরের দরগাবাড়ি এলাকা থেকে জেএমবির সদস্য আব্দুল্লাহ আল-মিরাজ ওরফে খালেদ সাইফুল্লাহ ওরফে সাইফুল ইসলামকে ১টি পিস্তল, ২টি ম্যাগজিন, ৪ রাউন্ড গুলি ও অন্যান্য জিনিসসহ আটক করে র‌্যাব-৮।